Lindes muiža
Lindes muiža (vācu: Gut Linden) bija muiža, kas atradās mūsdienu Ogres novada Birzgales pagasta Lindē, Daugavas kreisajā krastā. Lindes muižas kungu nams gāja bojā Pirmā pasaules kara laikā un netika atjaunots. Saglabājušies Lindes muižas vārti un Lindes muižas parks, kas ir 18. gadsimta valsts nozīmes arhitektūras pieminekļi. Netālu atrodas Baronu jeb Hānu dzimtas kapi.